Uznesenie Všeobecného súdu (prvá komora) zo 14. júna 2012 – Technion a Technion Research & Development Foundation/Komisia
(vec T-546/11)
„Žaloba o neplatnosť – Šiesty rámcový programu pre výskum, technologický rozvoj a demonštračné činnosti – List potvrdzujúci závery správy o finančnom audite a informujúci o pokračovaní konania – Akty neoddeliteľné od zmluvy – Neprípustnosť“
1.                     Súdne konanie – Právne odôvodnenie žaloby – Výber prislúchajúci žalobcovi a nie súdu Únie (pozri bod 30)
2.                     Žaloba o neplatnosť – Žaloba, ktorá sa v skutočnosti týka sporu zmluvnej povahy – Žaloba týkajúca sa listu inštitúcie, ktorý
nemožno oddeliť od zmluvných vzťahov medzi touto inštitúciou a žalobcom – Nedostatok právomoci súdu Únie – Neprípustnosť (článok
263 ZFEÚ) (pozri body 32 – 34, 50)
3.                     Žaloba o neplatnosť – Žaloba, ktorá sa v skutočnosti týka sporu zmluvnej povahy – Zmena kvalifikácie žaloby – Podmienky –
Žalobca, ktorý výslovne nepožiadal o zmenu kvalifikácie – Žaloba, ktorá neuvádza nijaký dôvod vychádzajúci z porušenia pravidiel
upravujúcich zmluvné vzťahy – Vylúčenie zmeny kvalifikácie (články 263 ZFEÚ a 272 ZFEÚ) (pozri body 58, 59)
Predmet
Návrh na zrušenie rozhodnutia údajne obsiahnutého v liste Komisie z 2. augusta 2011, ktorým sa potvrdzujú závery finančného
auditu týkajúceho sa prehľadu výdavkov, ktoré uplatnil Technion – Israel Institute of Technology, v súvislosti so štyrmi zmluvami
uzatvorenými v rámci šiesteho rámcového programu Európskeho spoločenstva v oblasti výskumu, technologického vývoja a demonštračných
činností prispievajúcich k vytvoreniu Európskeho výskumného priestoru a k inovácii (2002 – 2006) a ktorým sa informuje Technion
o pokračovaní konania
Výrok
1.
Žaloba sa zamieta ako neprípustná.
2.
Technion – Israel Institute of Technology a Technion Research & Development Foundation Ltd sú povinní nahradiť trovy konania.